Patrick BitatureOmunene 16th, October 2016 , 634 Abasomye
Patrick Bitature yazaalibwa ng'ennaku z'omwezi 1/01/1962. Azaalibwa Ibanda mu kitundu eky'obugwanjuba bwa Uganda.
Yasomera Namasagali College wamu ne ttendekero lya Institute of Administrators erisangibwa mu gwanga lya Bungerezza.
Bitature,obugagga bwe bubalirirwamu obuwumbi bwe nsimbi obusoba mu bikumi 300.
Bitature yatandika atya?
Patrick Bitature agamba nti yatandika okukola oluvanyuma lwa kittaawe okuttibwa nabeera nga ye yayina okulabirira nnyina wamu ne baganda be. Binno byaliwo mu kiseera nga Idi Amin kyajje awambe obuyinza. Yatandika okusuubula ebintu ebitali bimu omwali n'okukola emirimu omwali egy'okutambuzza abantu wamu n'okuwola ensimbi. Abamanyi Bitature bagamba nti ng'atandikirizza okola, yatandika ne buzinensi bbiri mu myaka gye 1990 omwali ey'okwazika ebitabo (library) emanyiddwa nga Blitz Video wamu ne y'okutunda Ice Cream ku Kampala Road ssaako ey'okuvungisa ensimbi engwiira eya Simba Forex. Oluvanyuma lwa kkampuni ya masimu eya MTN okujja mu Uganda mu mwaka gwe 1998,Bitature yatandikawo kkampuni ya Simba Telecom etunda amasimu ga MTN ssaako ne heyatayimu. Era kkampuni eyo kati eyina amadduuka agasoba mu 100 mu bitundu bya Uganda ebitali bimu. Simba Telcom eyina amatabi mu mawanga agatali gamu mu buvanjuba bwa Africa wamu ne mu gwanga lye Nigeria.
Bitature era yatandikawo kkampuni ya Simba Electronics etunda ebyamasanyalaze. Yali aguze ne leediyo ya Dembe FM mu mwaka gwe 2004 wabula nagiguzza aba kkampuni Monitor Publications mu mwaka gwe 2012. Alina ne kkampuni ya Simba Tours and Travels ekola ku bye ntambula ya bantu mu mawanga agatali gamu.
Mu kiseera kinno Patrict Bitature ye nnannyini bizinenzi zinno wammanga ng'ezimu zize bwa nnamuniginna ate endala aziyinamu emigabo egiwerako.
• Simba Telecom Uganda
• Simba Telecom Kenya
• Simba Telecom Tanzania
• Simba Telecom Nigeria
• Simba Electronics Limited
• National Insurance Corporation Uganda
• Global Trust Bank Uganda
• Electromaxx Limited Uganda eno kkampuni ekola masanyalaze.
• New Vision Group
• Kampala Protea Hotel
• Simba Tours and Travels - Uganda
• Simba Distributors Limited - Uganda
• Simba Properties Limited - Uganda
• Simba Forex Bureau Limited - Uganda
• Blitz Video & Ice Cream Limited - Uganda
• Simba Dairy Farm esangibwa Ibanda mu buvanjuba bwa Uganda
• Leediyo ya Rwenzori FM esangibwa mu bugwanjuba bwa Uganda
Byakola ebirala
Patrick Bitature ye sentebe w'olukiiko lwa bakungu abaddukanya ekitongole kya UMEME. Era ye sentebe we kitongole kya Uganda Investment Authority ekya (UIA).
Bitature era ye ambasada we gwanga lya Australia mu Uganda.
Patrick Bitature akola atya?
Abamanyi Patrick Bitature bagamba nti ayagala nnyo okuteeka ensimbi mu bintu ebiwerako mu kiseera kye kimu nga tafuddeyo oba buzinensi gyateekamu ssente ntono oba nenne. Era kinno kyeyolekera mu ngeri gyaludde ng'addukanyaamu bizinensi ya Blitz Video wamu ne y'okutunda 'hayisi kuliimu' (soma Ice Cream) ezigambibwa nti zeyasookerako.
Agamba nti abantu abeddukanyiza buzinensi zaabwe baba basobola bulungi okukola amagoba oba seekyo baba tebayina nsonao yonna gye bayinza kuwa okubeera nga bakyazikola ate nga tezibakola magoba.
Famile ye
Patrick Bitature musajja mufumbo era alina omukyala gwe bawangadde naye nga tanaba nakufana nsimbi. Bayina abaana.
Asula wa?
Bitature ayina enyumba kwokomya amaaso e Kololo mu Kampala. Era alina n'amaka amalala e Ibanda ekisangibwa mu buvanjuba bwa Uganda.
Mmotoka ki zaavuga?
Patrick Bitature y'omu ku bagagga abaagala okuvuga emmotoka ennene omuli Range Rover, Sport,Benz wamu ne ndala eziggwa mu kkowe eryo. Tayina mmotoka gyavuga ng'ekka wansi w'obukadde ebikumi 300.
eng_Latn lug_Latn lug_Latn lug_Latn lug_Latn lug_Latn lug_Latn lug_Latn swh_Latn swh_Latn swh_Latn swh_Latn zho_Hant eng_Latn eng_Latn lug_Latn eng_Latn vec_Latn eng_Latn swh_Latn swh_Latn swh_Latn eng_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn ast_Latn lug_Latn cjk_Latn lug_Latn run_Latn lug_Latn